Document ID: /roh_data/filtered/fineweb-2-filterrobots_roh.jsonl.gz/13997

Il schaner passà aveva Claudio Stgier, il patrun da la furnaria «Stgier», confermà a RTR, che las butias a Lai e Savognin rendian adina pli pauc e ch'el stoppia perquai serrar quellas duas filialas.
Buna offerta per localitad a Savognin
Sco la Pagina da Surmeir rapporta, resta la filiala a Savognin dentant averta vinavant, almain durant las stagiuns autas, vul dir il fanadur/avust e tranter Nadal e Pasca. Claudio Stgier ha confirmà a la gasetta, ch'el haja survegnì bleras reacziuns sin sia communicaziun, ch'el stoppia serrar las duas filialas. Era haja la Pianta SA fatg ina buna offerta per la localitad da la butia a Savognin en il bajetg da l'hotel Danilo. Uschia haja el decidì da tuttina laschar averta la butia a Savognin durant la stagiun auta.
RR novitads 15:00